**Τίτλος Μαθήματος: ΕΙΣΑΓΩΓΗ ΣΤΗΝ ΕΥΡΩΠΑΪΚΗ ΕΝΟΠΟΙΗΣΗ**

ΔΥ-18

* **Κωδικός μαθήματος:**

|  |
| --- |
| * **Τύπος μαθήματος:**   Υποχρεωτικό  Προπτυχιακό |

* **Επίπεδο μαθήματος (Προπτυχιακό/Μεταπτυχιακό):**

1ο

* **Έτος σπουδών:**

Β’

* **Εξάμηνο σπουδών:**

5

* **Αριθμός πιστωτικών μονάδων (ECTS):**

3

* **Αριθμός διδακτικών μονάδων:**

Σωτήρης Ντάλης

* **Όνομα διδάσκοντος / διδασκόντων :**
* **Περιεχόμενο μαθήματος:**

Το παρόν μάθημα παρακολουθεί την πορεία της Ευρωπαϊκής ενοποιητικής διαδικασίας από τη δεκαετία του 1950 μέχρι σήμερα. Ειδικότερα τις πρωτοβουλίες και απόπειρες πολιτικής ενοποίησης καθώς και το θεσμικό πλαίσιο της Ευρωπαϊκής Ένωσης. Οι φοιτητές/φοιτήτριες παρακολουθούν την πορεία της Ευρώπης μετά το τέλος του Β’ Παγκοσμίου Πολέμου, τις προσπάθειες για μια ειρηνική Ευρώπη – Η αρχή της συνεργασίας στη δεκαετία του 1950 και ο κομβικός ρόλος των ιστορικών εξελίξεων της δεκαετίας του 1950 θα μας απασχολήσει στο παρόν μάθημα.

Η Ευρωπαϊκή Ένωση δημιουργήθηκε για να τεθεί τέλος στους συχνούς και αιματηρούς πολέμους μεταξύ των γειτονικών χωρών που κατέληξαν στον Β΄ Παγκόσμιο Πόλεμο. Ήδη από το 1950, με την Ευρωπαϊκή Κοινότητα Άνθρακα και Χάλυβα αρχίζει η ένωση των ευρωπαϊκών χωρών σε οικονομικό και πολιτικό επίπεδο με στόχο τη διασφάλιση διαρκούς ειρήνης. Τα έξι ιδρυτικά μέλη είναι το Βέλγιο, η Γαλλία, η Γερμανία, η Ιταλία, το Λουξεμβούργο και οι Κάτω Χώρες.

Την ίδια περίοδο στη δεκαετία του 1950 η Ευρώπη κυριαρχείται από τον Ψυχρό Πόλεμο μεταξύ Ανατολής και Δύσης. Το 1956, τα σοβιετικά τανκς καταστέλλουν το κύμα διαμαρτυρίας που ξέσπασε στην Ουγγαρία κατά του κομμουνιστικού καθεστώτος, ενώ το επόμενο έτος, το 1957, η Σοβιετική Ένωση πρωτοστατεί στον «αγώνα δρόμου του διαστήματος», εκτοξεύοντας τον πρώτο τεχνητό διαστημικό δορυφόρο Σπούτνικ 1.

Πολλά θα αλλάξουν στην Ευρώπη το 1957, με τη Συνθήκη της Ρώμης και την ίδρυση της Ευρωπαϊκής Οικονομικής Κοινότητας (ΕΟΚ).

* **Επιδιωκόμενα μαθησιακά αποτελέσματα:**

Στόχος αυτού του εισαγωγικού μαθήματος στην ευρωπαϊκή ενοποίηση είναι να κατανοήσει ο πρωτοετής φοιτητής πως μέσα από την καταστροφή της Ευρώπης στο Β’ Παγκόσμιο Πόλεμο γεννήθηκε μια νέα ελπίδα που στηρίχτηκε στην αποφασιστικότητα κάποιων θαρραλέων πολιτικών να μπει τέλος στο μίσος και στην αντιπαλότητα στην Ευρώπη και να δημιουργηθούν οι κατάλληλες συνθήκες για μια σταθερή ειρήνη. Μέσα από την προσέγγιση της ιδέας της ενωμένης Ευρώπης, ο φοιτητής θα κατανοήσει στη συνέχεια και τη διαδικασία της διεύρυνσης της ΕΕ που συνεχίζεται μέχρι σήμερα.

* **Συνιστώμενη βιβλιογραφία προς μελέτη:**

**α) Εγχειρίδια του μαθήματος:**

-Ν.ΜΟΥΣΗΣ., *Ευρωπαϊκή Ένωση: Δίκαιο, Οικονομία, Πολιτική*, Αθήνα :Παπαζήση 2013.

-B.ROSAMOND., *Θεωρίες ευρωπαϊκής ολοκλήρωσης,* Αθήνα: Μεταίχμιο,2004.

**β) Συμπληρωματική βιβλιογραφία :**

- Δ. ΤΣΑΤΣΟΣ*., Ευρωπαϊκή Συμπολιτεία. Για μια Ευρωπαϊκή Ένωση των Κρατών, των Λαών, των Πολιτών και του Ευρωπαϊκού Συνταγματικού Πολιτισμού,* Αθήνα: Α. Λιβάνη 2007.

- Λ. ΤΣΟΎΚΑΛΗΣ., *Ποια Ευρώπη*; Αθήνα :Ποταμός 2006

-Γ.ΒΕΡΧΟΦΣΤΑΝΤ., *Οι Ενωμένες Πολιτείες της Ευρώπης. Μανιφέστο για μια νέα Ευρώπη.* Αθήνα: Παπαζήσης 2006.

-S.HIX., *Το πολιτικό σύστημα της Ευρωπαϊκής* Ένωσης, Αθήνα: Μεταίχμιο 2004.

- Π. ΙΩΑΚΕΙΜΙΔΗΣ., *Ευρωπαϊκή Πολιτική Ένωση. Θεωρία- Διαπραγμάτευση. Θεσμοί και Πολιτικές. Η Συνθήκη του Μάαστριχτ και η Eλλάδα,* Αθήνα: Θεμέλιο 1995.

-Ν. ΚΑΝΕΛΛΟΠΟΥΛΟΥ-ΜΑΛΟΥΧΟΥ*., Η χειραφέτηση της Ευρώπης. Συνταγματική θεωρία της Ευρωπαϊκής Ενοποίησης*, Αθήνα : Παπαζήσης 2012.

-N. NUGENT, *Πολιτική και Διακυβέρνηση στην Ευρωπαϊκή Ένωση.* Αθήνα: Σαββάλας, 2004.

-Ν. ΜΑΡΑΒΕΓΙΑΣ-Μ. ΤΣΙΝΙΣΙΖΕΛΗΣ (επιμ.)., *Νέα Ευρωπαϊκή Ένωση. Οργάνωση και Πολιτικές 50 χρόνια,* Αθήνα: Θεμέλιο, 2007.

-P. TAYLOR.,*To αβέβαιο μέλλον της ευρωπαϊκής ολοκλήρωσης*, Αθήνα: Kριτική, 2010.

-Ε. ΑΘΑΝΑΣΟΠΟΥΛΟΥ (επιμ.)., *Ενωμένη στην Πολυμορφία. Ευρωπαϊκή ολοκλήρωση και πολιτικές κουλτούρες*, Αθήνα: Επίκεντρο, 2009.

-Σ.ΝΤΑΛΗΣ (επιμ.)., *Από την ένταξη στην κρίση. Ελλάδα και Ευρωπαϊκή Ένωση (1981- 2011),* Αθήνα: Παπαζήσης, 2012.

* **Διδακτικές και μαθησιακές μέθοδοι:**
* **Μέθοδοι αξιολόγησης / βαθμολόγησης :**

Η τελική αξιολόγηση των φοιτητών γίνεται με γραπτή εξέταση στο τέλος του εξαμήνου. Οι φοιτητές μπορούν να εκπονήσουν και να παρουσιάσουν εργασίες στο πλαίσιο του μαθήματος. Η εκπόνηση εργασίας μπορεί να καλύψει έως και το 20% του τελικού βαθμού.

* **Γλώσσα διδασκαλίας:**

Ελληνική . Υπάρχει η δυνατότητα εκπόνησης εργασίας και στην αγγλική ή γαλλική γλώσσα.

* **Τρόπος παράδοσης μαθήματος (με φυσική παρουσία, εξ αποστάσεως):**

Η βασική μέθοδος διδασκαλίας περιλαμβάνει διαλέξεις, μελέτη περιπτώσεων και συζητήσεις που θα στηρίζονται σε υλικό που θα διανέμεται κατά τη διάρκεια του μαθήματος. Στους φοιτητές διανέμεται ειδικό έντυπο και οπτικοακουστικό υλικό από τα θεσμικά Όργανα της ΕΕ προς αξιοποίηση στο πλαίσιο της εκπόνησης εργασιών.

Οι φοιτητές μπορούν επίσης σε συνεννόηση με τον διδάσκοντα να παρουσιάσουν δικά τους θέματα εργασιών που αφορούν την εξέλιξη της ευρωπαϊκής ενοποιητικής διαδικασίας .